Saya mau tau Bekas Anggota dari UNIC. Jelaskan dalam bahasa melayu

Mohammad Hafiz bin Hamidun (Hafiz) - Mula menganggotai UNIC pada tahun 2003 untuk mengisi kekosongan yang ditinggalkan oleh Apen. Sempat merakamkan 2 album studio bersama UNIC iaitu See You Di IPT dan Satu Tekad sebelum mengambil keputusan untuk bergerak secara solo pada tahun 2006. Berasal dari Teluk Intan, Perak.

Ahmad Fadzli bin Ab Aziz (Fadzli) - Mula menganggotai UNIC pada tahun 2004 untuk mengisi kekosongan yang ditinggalkan oleh Wan Shah. Sempat bersama UNIC selama 10 tahun sebelum mengundurkan diri secara rasmi pada 1 Januari 2015 untuk menumpukan kerjaya beliau sebagai seorang konsultan dan pakar motivasi. Berasal dari Kota Bharu, Kelantan.

Wan Sharifuddin bin Wan Hassan (Wan Shah) - Merupakan pengasas UNIC bersama Fitri dan Bazli pada tahun 2001. Berbakat dalam penciptaan lagu, penulisan lirik dan penerbitan album. Sempat bersama UNIC untuk dua album pertama iaitu You And I See dan See You Di IPT sebelum meninggalkan kumpulan ini pada tahun 2004. Berasal dari Bachok, Kelantan dan dibesarkan di Johor Bahru, Johor.

Mohd Afendi bin Haji Jahri (Apen) - Merupakan anggota terawal yang melengkapkan UNIC pada tahun 2002 bersama Fitri, Bazli dan Wan Shah. Sempat bersama UNIC selama setahun dengan album pertama iaitu You And I See sebelum tempatnya digantikan oleh Hafiz Hamidun. Berasal dari Gombak, Selangor.

Syed Mohd. Azlan bin Syed Amirruddin (Alan) - Menyertai UNIC pada tahun 2007 setelah UNIC siap merakamkan album keempat berjudul Tika Itu. Sempat bersama UNIC selama 3 tahun dengan beberapa buah lagu sebelum mengambil keputusan untuk fokus dengan kerja-kerja di belakang tabir.

Wan Najdi bin Wan Mohd Noh (Najdi) - Bekas finalis program realiti Imam Muda yang dilamar oleh UNIC untuk menjadi ahli ketiga pada tahun 2016. Sempat bersama UNIC selama 4 tahun sebelum mengundurkan diri pada tahun 2020 ketika pandemik Covid-19 melanda dunia. Berasal dari Kota Bharu, Kelantan.